Edgar Lungu

Edgar Chagwa Lungu (1956–2025) var en zambisk politiker for Patriotic Front som var landets president fra 2015 til 2021. Under president Michael Sata tjente han som justis- og forsvarsminister.

 Liv og virke 

 Bakgrunn 
Edgar Lungu tok i 1981 en Bachelor of Law fra University of Zambia.Lungu: Zambia’s ’humble’ new president with fighting spirit. Daily Mail 25. januar 2015, lest 10. februar 2015 Deretter ble han utdannet til offiser. Han arbeidet som advokat, og ble medlem av  United Party for National Development (UPND). 

 Politisk karriere 
I 2001 gikk han over til det nye partiet Patriotic Front (PF) under Michael Sata, og ble landets justis- og forsvarsminister. 

 President 
Etter Satas død i oktober 2014 og en overgangsperiode under visepresident - funfgerende president - Guy Scott, ble Lungu valgt til president for den resterende periode av Satas embedsperiode. Lungu ble med dette Zambias sjette valgte president siden landet ble uavhengig. Han beseiret ved dette valget den 24. januar 2015 med knapp margin kandidaten Hakainde Hichilema (UPND) - med 48,33 % av stemmene mot 46,67 %. Den 9. februar 2015 ble han offisielt innført i sitt embede.

Lungu omgjorde den 16. juli 2016 til livsvarig fangsel de dødsstraffene som var blitt ilagt 332 fange, og fordømte at ffanger ble holdt i det svært overfylte Mukobeko-fengselet, noe ham omtalte som «en krenkelse av grunnleggende menneskelige rettigheter»."Zambian president gives death row inmates life sentences" , Reuters, 16. juli 2015. I oktober 2015 forordnet Lungu, som er baptist, en nasjonal bønnedag i den intensjon å stagge en ytterligere svekkelse av landets økonomi. Ledende religiøse og politiske skikkelser deltok, og andre offentlige tilstelninger ble avlyst.

Den 11. august 2016 var det igjen presidentvalg.Zambia opposition blames vote rigging for delay in results. www.bloomberg.com av 12. august 2016, lest 12. august 2016 Han ble da gjenvalgt med 50,3 % av stemmene.Zambia: opposition claims fraud in presidential vote. Wall Street Journal av 15. August 2016, lest 15. august 2016 Lungu gikk til valg med løfter om å stanse korrupsjon og bekjempe fattigdom, men disse har i liten grad blitt innfridd. 

I 2018 ble det kjent at presidenten hadde bestilt seg et luksusfly med en prislapp på 400 millioner kroner. Samme år terminerte Norge den direkte bistanden til myndighetene i Zambia, men fortsatte støtten til uavhengige humanitære organisasjoner i landet. I forbindelse med at to homofile i 2019 ble dømt til 15 års fengsel forsvarte Lungu landets lover.

Lungu er gift og har seks barn. Han tilhører folkegruppen nsenga.

Han taper presidentvalget i 2021 for den mangeårige motstanderen Hakainde Hichilema.

 Litteratur 
Against All Odds, en biografi om Lungu av den zambiske journalist og diplomat Anthony Mukwita, ble publisert av Partridge Africa den 5. januar 2017.

 Referanser 

 Eksterne lenker 


Kategori:Zambiske politikere
Kategori:Personer fra Ndola